FN พุ่งทะลุ 18% โบรกฯเคาะเป้า 5.30 บ. คาดกำลังซื้อผู้บริโภคฟื้นตัวครึ่งปีหลัง
FN พุ่งทะลุ 18% โบรกฯเคาะเป้า 5.30 บ. คาดเห็นกำลังซื้อฟื้นตัวครึ่งปีหลัง ล่าสุดปิดตลาดภาคเช้า ราคาอยู่ที่ 5 บาท บวก 0.78 บาท หรือ 18.48% สูงสุดที่ 5.05 บาท ต่ำสุดที่ 4.22 บาท มูลค่าซื้อขายที่ 170.98 ล้านบาท 
4 ก.ย. 2560

ผู้สื่อข่าวรายงานว่า ราคาหุ้นบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ปิดตลาดภาคเช้า ราคาอยู่ที่ 5 บาท บวก 0.78 บาท หรือ 18.48% สูงสุดที่ 5.05 บาท ต่ำสุดที่ 4.22 บาท มูลค่าซื้อขายที่ 170.98 ล้านบาท ขณะที่ดัชนีตลาดหุ้นไทยโดยรวมบวก 0.03%

บล.ฟินันเซีย ไซรัส แนะนำ “HOLD” ราคาเป้าหมาย 5.30 บาท/หุ้น ทั้งนี้บริษัทมีกำไรสุทธิครึ่งปีแรก เท่ากับ 44 ล้านบาท (-36.2% จากปีก่อน) คิดเป็นสัดส่วนเพียง 32% ของประมาณการทั้งปี แม้สถานการณ์ล่าสุดในเดือน ก.ค. จะเริ่มฟื้นตัวได้ จากการใช้ค่าใช้จ่ายทางการตลาดน้อยลง ภายใต้โปรโมชั่นเดิม (ชิ้นที่ 2 ราคา 20 บาท)
รวมถึงยอดขายของสาขาเดิมเริ่มดีขึ้นเล็กน้อย และคาดจะเปิดสาขาใหม่แห่งที่ 10 ที่ฉะเชิงเทรา น่าจะส่งผลดีไปยังไตรมาส 4/60 ซึ่งเป็น High Season ของธุรกิจ กอปรกับคาดเห็นการฟื้นตัวของกำลังซื้อในช่วงปลายปี ต่อเนื่องไปในปีหน้า แต่ด้วยผลงาน ไตรมาส 2/60 ที่ต่ำกว่าคาดมาก จึงมีแนวโน้มปรับลดกำไรปีนี้ลงจากปัจจุบันที่คาดไว้ 139 ล้านบาท (-4.8% จากปีก่อน) และอาจปรับลดราคาเป้าหมายจากปัจจุบันที่ 5.3 บาท จึงคงคำแนะนำ ถือ